open-index/open-wikipedia-markdown huggingface dataset:
சௌந்தரராஜா

**சௌந்தரராஜா** (*Soundararaja*) என்பவர் தென்னிந்திய திரைப்படங்களில் நடித்து வரும் இந்திய நடிகர் மற்றும் திரைப்படத் தயாரிப்பாளர் ஆவார். தமிழ் திரையுலக நடிகர் மற்றும் குறும்பட இயக்குநர் ஆக பணிபுரிந்தார்.. தொகுப்புப் பொறியாளராக  சிங்கப்பூர் மற்றும் பிரான்சில் பணிபுரிந்ததைத் தொடர்ந்து அவர் நடிப்பை ஒரு தொழிலாகக் கருதத் தொடங்கினார். ஒரு பின்னணி நடிகராகப் பணியாற்றினார். ஐந்து ஆண்டுகளுக்கும் மேலாக சிறிய துணை வேடங்களில் நடித்தார். சுந்தரபாண்டியன் (2012) மற்றும் ஜிகர்தண்டா (2014) ஆகிய படங்களில் வில்லனாக தனது வாழ்க்கையைத் தொடங்கினார். 2016 ஆம் ஆண்டு  மீண்டும் பல்வேறு திட்டங்களில் பல வேடங்களில் நடித்தார். விஜய் சேதுபதியுடன் தர்ம துரையில் மீண்டும் வில்லனாக நடித்தார். இதே ஆண்டில் கவுண்டமணியுடன் எனக்கு வேறு எங்கும் கிளைகள் கிடையது (2016) திரைப்படத்தில் கதாநாயகனாக அறிமுகமானார்.

இயற்கை மற்றும் சுற்றுச்சூழல் ஆர்வலரான இவர் தனது நண்பர்கள் மற்றும் குடும்பத்தினருடன் சேர்ந்து 2017 ஆம் ஆண்டு ஆகத்து திங்கள் 11 ஆம் தேதியன்று மண்ணுக்கும் மக்களுக்கும் சமூக நல அறக்கட்டளையைத் தொடங்கினார். நம்பிக்கையாளர்களுடன் இணைந்து தமிழகம் முழுவதும் இருபத்தைந்து ஆயிரத்துக்கும் மேற்பட்ட செடிகளை நட்டுள்ளார். ஒரு சமூக ஆர்வலராக தமிழகம் முழுவதும் பல முக்கிய சமூக விவகாரங்களில் பங்கேற்றுள்ளார். 2017 ஆம் ஆண்டு மெரினாவில் நடைபெற்ற  ஜல்லிக்கட்டுக்கு ஆதரவான போராட்டத்தில் இவர் ஈடுபட்டது குறிப்பிடத்தக்கது. போராட்டங்கள் தொடர்பாக தமிழக அரசுடன் உரையாடிய ஜல்லிக்கட்டு ஆதரவுக் குழுவின் பிரதிநிதிகளில் இவரும் ஒருவர்.

## வாழ்க்கைக் குறிப்பு
தமிழ்நாடு மாநிலத்தில் மதுரை மாவட்டத்தில் உள்ள உசிலம்பட்டியில் பிறந்தார். பள்ளி மற்றும் கல்லூரி படிப்பை சொந்த ஊரில் முடித்துவிட்டு சென்னைக்கு குடிபெயர்ந்தார். பள்ளியில் இருந்தே சராசரிக்கும் குறைவான மாணவராக இருந்தார். மேலும் விளையாட்டு அல்லது பாடநெறிக்கு அப்பாற்பட்ட செயல்பாடுகளில் பொதுவாக இவர் ஆர்வம் காட்டவில்லை, ஆனால் நிறைய நிகழ்ச்சிகளை செய்தார்.

சில்லறை விற்பனைக் கடையில் விற்பனையாளர், விளம்பரதாரர் மற்றும் பல பகுதிநேர வேலைகள் செய்தார். 2004 ஆம் ஆண்டு மதுரை காமராசர் பல்கலைக்கழகத்துடன் இணைந்த பார்த் நிகேதன் பொறியியல் கல்லூரியில் பொறியியல் பட்டம் பெற்றார். 2006 ஆம் ஆண்டுக்குப் பிறகு சிங்கப்பூருக்கு அனுப்பப்பட்டார். அங்கிருந்து பிரான்சு நிறுவனத்திற்கு மாறினார். 2007 இல் கத்தாரில் பணிபுரிந்தார்.

2008 இல் இந்தியா திரும்பினார். மதுரை டூரிங் டாக்கீசு என்ற புதிய திரைப்படத் தயாரிப்பு நிறுவனத்தை அவர் தனது பால்ய நண்பரான காக்கா முட்டையின் இயக்குநரான எம்.மணிகண்டனுடன் இணைந்து தொடங்கினார். மேலும் நண்பர்களுடன் பங்குச் சந்தை வியாபாரத்தில் சிறிது பணத்தை முதலீடு செய்தார். பின்னர் கூத்துப் பட்டறையில் யில் சேர்ந்தார். இவரும் இவரது நண்பர்களான மணிகண்டன் மற்றும் ஜிகர்தண்டா இயக்குநர் கார்த்திக் சுப்பராஜ் ஆகியோர் துரு, ராவணம்,  காற்று, அறம் பல குறும்படங்களைத் தயாரித்தனர்.

## திரைப்படங்கள்

## பதக்கம்
*தமிழ்நாடு பாரத் சிறந்த​ வில்லன் பதக்கம்(2012) சுந்தர பாண்டியன் படத்திற்காகப்  பெற்றார்.

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:1983 பிறப்புகள்
பகுப்பு:வாழும் மக்கள்
பகுப்பு:மதுரை மக்கள்
பகுப்பு:திரைப்பட நடிகர்கள்
சுவார்ட்சு புளோரினேற்றம்

**சுவார்ட்சு புளோரினேற்றம்** (*Swarts fluorination*) என்பது ஒரு வேதிச் செயல்முறையாகும். பொதுவாக்க் குளோரினைக் கொண்டுள்ள கரிமச் சேர்மங்கள் இச்செயல்முறையில் பயன்படுத்தப்படும். ஆனால் நடைமுறையில் இச்சோதனையில் சிலேன்கள் ஈடுபடுத்தப்படுகின்றன. குளோரின் அல்லது ஆண்டிமனி பென்டாகுளோரைடு முன்னிலையில் இவற்றுடன் ஆண்டிமனி டிரைபுளோரைடு சேர்க்கப்பட்டு புளோரினேற்றம் செய்யப்படுகிறது.  தளத்திலேயே உருவாக்கிக் கொள்ளப்படும் ஆண்டிமனி டிரைபுளோரோடைகுளோரைடு வினைத்திறமுள்ள வேதியியல் இனமாகும். யான் வீவரின் காப்புரிமைக்கு உட்பட்டு பேரளவிலும் தயாரித்துக் கொள்ளலாம் . 
 
தொடக்கத்தில் இச்செயல்முறையை 1892 ஆம் ஆண்டு பிரடெரிக் யீன் எட்மாண்டு சுவார்ட்சு கண்டுபிடித்து விவரித்தார் .

## குறிப்புகள்

பகுப்பு:ஆலசனேற்ற வினைகள்
பகுப்பு:பெயர் வினைகள்
பகுப்பு:பதிலீட்டு வினைகள்
ஏ. எல். ராமகிருஷ்ண நாயக்கர்

**ஏ. எல். ராமகிருஷ்ண நாயக்கர்** (*A. L. Ramakrishna Naicker*) இந்திய அரசியல்வாதியும் முன்னாள் சட்டமன்ற உறுப்பினரும் ஆவார். 1962 ஆம் ஆண்டு நடைபெற்ற தேர்தலில் ஒட்டப்பிடாரம் தொகுதியில் இருந்து இந்திய தேசிய காங்கிரசு வேட்பாளராக தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
மு. முத்தையா

**மு. முத்தையா** (*M. Muthiah*)(பிறப்பு 17 மே 1927) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1967ஆம் ஆண்டு நடந்த சட்டமன்றத் தேர்தலில், ஓட்டப்பிடாரம் தொகுதியிலிருந்து, சுதந்திரா கட்சி வேட்பாளராகவும், பின்னர் 1971 தேர்தலில் பார்வார்டு பிளாக் வேட்பாளராகவும் மற்றும் 1989 தேர்தலில் திராவிட முன்னேற்ற கழக வேட்பாளராகவும் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

### சட்டமன்ற உறுப்பினராக

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:1927 பிறப்புகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
சூ. சே. இராஜமன்னார்

**சூ. சே. இராஜமன்னார்** (*S. X. Rajamannar*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1991 ஆம் ஆண்டு நடந்த சட்டமன்றத் தேர்தலில், ஓட்டப்பிடாரம் தொகுதியிலிருந்து, அண்ணா திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
நிறுவனப் பண்பாடு

**நிறுவனப் பண்பாடு** என்பது ஒரு நிறுவனத்துக்குள் தோன்றும் பண்பாட்டினைக் குறிக்கும்.(இதை Organizational culture என்று ஆங்கிலத்தில் அழைப்பர்.)  ஒரு சமுதாயத்துக்கு பண்பாடு  என்று ஒன்று இருப்பது போலவே, ஒரு நிறுவனத்துக்கும் உண்டு. நிறுவனத்தில் இருப்பவர்கள் அந்த சூழ்நிலைக்கென்றே ஒரு சில பழக்க வழக்கங்களையும், அணுகு முறைகளையும், சிந்தனை வழக்கத்தையும் வளர்த்துக் கொண்டு இருப்பார்கள். இதுவே நிறுவனப் பண்பாடாக பின் மலர்கின்றது.   நிறுவனப் பண்பாடு பல உட் கூறுகளைக் கொண்டிருக்கும்.  அவற்றில், ஒரு சிலயாவன: அனைவருக்கும் பொதுவான கருத்துக்கள், எண்ணங்கள், நம்பிக்கைகள், ஒழுக்க விதிகள், தொழில் நுட்பக் கூறுகள், ஆளுமை முறைகள், மற்றும்  இனக்  கோட்பாடுகள். 

ஒரு  வணிக நிறுவனத்தில்   (business organization) நிலவும்  சமூக, உளவியல் சூழலை **நிறுவனப் பண்பாடு** (Organizational culture) என்று கூறலாம். பணி  புரியும் பணியாளர்கள்(employees)  எவ்வாறு தங்களுக்குள் பேசிக் கொள்கிறார்கள், நடந்து கொள்கிறார்கள், என்ன புரிந்து கொள்கிறார்கள், புரிந்து கொண்டதை எப்படிப் பகிர்ந்து கொள்கிறார்கள் என்பனவற்றை அனைத்தையும் உள்ளடக்கியது நிறுவனப் பண்பாடு எனலாம்.   கூட்டுச் சான்றாண்மை (collective  values), கூட்டு நம்பிக்கைகள், கொள்கைகள் ஆகிவை   நிறுவனப் பண்பாட்டை உருவாக்குகின்றன. 

உரோசார் (Bernard L. Rosauer (2013)) அவர்கள் கூற்றுப்படி நிறுவனப் பண்பாடு என்பது கீழ்க்  கண்ட  மூன்று கூறுகளைக் கொண்டது:
# நிறுவனத்தில் பணிபுரியும் பணியாளர்கள்
# செய்யும் பணி 
# நுகர்வோர் 

## தோற்றம்
நிறுவனப் பண்பாடு என்ற கருத்து முதன் முதலில் சாக்காசு (Dr. Elliot  Jaques ) என்பவரால் அறிமுகப் படுத்தப் பட்டது.

## பயன்பாடு
நிறுவனப் பண்பாடு என்பது   வாழ்வில் பல இடங்களில் காணக்  கிடைக்கின்றது. எடுத்துக் காட்டாக, பள்ளிக்கூடங்கள், கல்லூரிகள், அரசாங்க அலுவலகங்கள், கடைகள் ஆகியன தங்களுக்கென ஒரு பண்பாட்டை வளர்த்துக் கொள்கின்றன. 

## வலியதும் எளியதும்
ஒரு நிறுவனத்தின் பணியாளர்கள் தெளிவாக அதன் பண்பாட்டை அறிந்து செயலாற்றுவார்களானால் அது வலிய பண்பாடாக இருக்கும். அன்றேல், அது வலிமை குறைந்த எளிய பண்பாடாக இருக்கும்.

## மேற்கோள்கள்

பகுப்பு:பண்பாட்டு ஆய்வுகள்
பி. செல்வராஜ்

**பி. செல்வராஜ்** (*P. Selvaraj*) இந்திய அரசியல்வாதியும் முன்னாள் சட்டமன்ற உறுப்பினரும் ஆவார். 1952 ஆம் ஆண்டு நடைபெற்ற சட்டமன்றத் தேர்தலில் விளாத்திகுளம் சட்டமன்றத் தொகுதியில் இருந்து இந்திய தேசிய காங்கிரசு வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார்.இவரை எதிர்த்து சுயேட்சை வேட்பாளரான சங்கரலிங்கம் போட்டியிட்டார். செல்வராஜ் பெற்ற வாக்குகளின் எண்ணிக்கை 18819 ஆகும். சங்கரலிங்கம் பெற்ற வாக்குகளின் எண்ணிக்கை 18494 ஆகும்.

## மேலும் காண்க
விளாத்திகுளம் (சட்டமன்றத் தொகுதி)

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
எம். ரத்தினசபாபதி

**எம். ரத்னசபாபதி** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1967 மற்றும் 1971 ஆகிய ஆண்டுகளில் நடந்த தேர்தல்களில், விளாத்தி குளம் தொகுதியிலிருந்து, திராவிட முன்னேற்றக் கழக வேட்பாளராக, தமிழக சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
ஆர். கே. பெருமாள்

**ஆர். கே. பெருமாள்** (R. K. Perumal) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1977 மற்றும் 1980 தேர்தல்களில் விளாத்திகுளம் தொகுதியிலிருந்து அண்ணா திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்கு தேர்ந்தெடுக்கப்பட்டார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
டொனால்டு பிளெமிங் (வேதியியலாளர்)

**டொனால்டு ஜியார்ஜ் பிளெமிங்** (*Donald George Fleming*, பிறப்பு  நவம்பர் 7, 1938) கனடா நாட்டு வேதியியலாளர் ஆவார். அவர் பிரிட்டிசு கொலம்பியா பல்கலைக் கழகத்தில் படித்து தனத இளங்கலைப் பட்டத்தையும், முதுகலைப் பட்டத்தையும் பெற்றார். தனது ஆய்வியல் நிறைஞர் பட்டத்தை பெர்க்லியில் உள்ள கலிபோர்னியா பல்கலையில் 1967 ஆம் ஆண்டு நிறைவு செய்தார். இவர் தற்போது பிரிட்டிசு கொலம்பியா பல்கலைக் கழகத்தில் வேதியியல் பேராசிரியராகப் பணியாற்றி ஓய்வு பெற்றவர்.

1989 ஆம் ஆண்டில் அவர் ஒரு புதிய வகையான வேதிப்பிணைப்பு பற்றிய கொள்கை சார்ந்த தனது ஆய்வறிக்கையை வெளியிட்டார். இந்த புதிய கொள்கை அதிர்வடையும் வேதிப்பிணைப்பினைப் பற்றியதாகும். இத்தகைய பிணைப்பு ஒரு குறுகிய காலமே நிலைத்திருக்கக்கூடிய ஒரு பிணைப்பு வகையாகும். இதன் இருப்பானது 2015 ஆம் ஆண்டில்  புரோமின்  விந்தையான மியோனியம் அணு ஆகியவற்றுக்கிடையேயான வினையைப் பயன்படுத்தி உறுதிப்படுத்தப்பட்டது. பிளெமிங் இயல் வேதியியல் அறிவியல் ஆய்வுகளில் மியான் கற்றைகளின் பயன்பாடு குறித்த ஆய்வுக்காகவும் நன்கறியப்பட்டவர் ஆவார்.

## மேற்கோள்கள்

பகுப்பு:1938 பிறப்புகள்
பகுப்பு:வாழும் மக்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:கனடிய வேதியியலாளர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
அரசு உயர்நிலைப் பள்ளி, நல்லூர்

**அரசு உயர்நிலைப்பள்ளி நல்லூர்** இந்தியாவின் தமிழ்நாடு மாநிலத்தில் புதுக்கோட்டை மாவட்டத்தில் நல்லூர் என்னும் கிராமத்தில் இப்பள்ளி உள்ளது. ஆறாம் வகுப்பு முதல் பத்தாம் வகுப்பு வரை செயல்பட்டு வந்த நல்லூர் அரசு உயர்நிலைப்பள்ளி மேல்நிலைப்பள்ளியாக தரம் உயர்த்தப்பட்டது.
## நிா்வாகம்
இந்த அரசு உயர்நிலைப்பள்ளி  தமிழக அரசின் பள்ளிக்கல்வி துறையின் கீழ் இயங்குகிறது

## ஆசிரியர்கள் மற்றும் மாணவர்கள்
தலைமை யாசிரியர் உட்பட பத்து ஆசிரியர்கள் பணிபுரிகின்றனர். இங்கு 260 மாணவர்கள் பயின்று வருகின்றனர். இப்பள்ளியில் பயின்ற மாற்றுத்திறன் மாணவர்கள் மாவட்ட அளவிளான விளையாட்டுப் போட்டிகளில் வெற்றி பெற்றுள்ளனர்.

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள அரசுப் பள்ளிகள்
எஸ். குமர குருபர ராமநாதன்

**எஸ். குமர குருபர ராமநாதன்** ஓர் இந்திய அரசியல்வாதி மற்றும் தமிழகத்தின் முன்னாள் சட்டமன்ற உறுப்பினராக இருந்தார். இவர் 1984 ஆம் ஆண்டு சட்டமன்றத் தேர்தலில், விளாத்திகுளம் தொகுதியிலிருந்து, திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
என். சி. கனகவள்ளி

**என். சி. னகவள்ளி** (N. C. Kanagavalli) என்பவர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1991ஆம் ஆண்டு நடந்த சட்டமன்றத் தேர்தலில் விளாத்திக்குளம் தொகுதியிலிருந்து, அண்ணா திராவிட முன்னேற்றக் கழக வேட்பாளராக, தமிழ்நாடு சட்டசபைக்கு தேர்ந்தெடுக்கப்பட்டார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்ப் பெண் அரசியல்வாதிகள்
பகுப்பு:தமிழக சட்டமன்ற பெண் உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
என். கே. பெருமாள்

**என். கே. பெருமாள்** *(N. K. Perumal)* என்பவர் ஓர் இந்திய அரசியல்வாதி மற்றும் முன்னாள் சட்டமன்ற உறுப்பினராவார். 2001 இல் நடைபெற்ற தேர்தலில், விளாத்திளம் தொகுதியில் அண்ணா திராவிட முன்னேற்றக் கழக வேட்பாளராகப் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
பின்புல இருள் நுண்ணோக்கி

**பின்புல இருள் நுண்ணோக்கி** (*Dark-field microscopy*) என்ற நுண்ணோக்கியின் உதவியால் பாக்டீரியாக்களை தெளிவுறப் பார்க்க இயலும். இதில் உள்ள சிறப்பான குவிப்பான் பொருளின் வழியாக வரும் ஒளிக்கதிர்களில் சிதறும் ஒளிக்கதிர்களை மட்டும் பொருளருகு வில்லைக்கு அனுப்பி பிம்பத்தை உருவாக்குகிறது. இதன் விளைவாக உருவாகும் பிம்பங்கள் இருள் புலத்தில் பளிச்சென்று தெரியும். பிம்பம்  தெளிவுத்தன்மை அதிகம் கொண்டது. சூரியஒளிக்கற்றையில் தூசுகள் மிதப்பது போன்ற விளைவு தோன்றும்.

## மேற்கோள்கள்

பகுப்பு:நுண்நோக்கிகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
எஸ். பவுன்ராஜ்

**எஸ். பவுன்ராஜ்** ஓர் இந்திய அரசியல்வாதியும், தமிழகத்தின் சட்டமன்ற உறுப்பினரும் ஆவார். இவர் 2011, 2016ஆம் ஆண்டுகளில் நடந்த சட்டமன்றத் தேர்தல்களில்  பூம்புகார் தொகுதியில் இருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் அண்ணா திராவிட முன்னேற்றக் கழகத்தைச் சேர்ந்தவராவார். இவர் ஆத்துப்பாக்கம் பள்ளியில் 5வது வகுப்புத் தேர்ச்சிப் பெற்றார்.'''

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
ஜி. வி. மார்கண்டேயன்

**ஜி. வி. மார்கண்டேயன்** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், விளாத்திகுளம் தொகுதியில் இருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் அண்ணா திராவிட முன்னேற்ற கழக கட்சியைச் சேர்ந்தவர். 2021 ஆம் ஆண்டில் நடைபெற்ற சட்டமன்றத் தேர்தலில் விளாத்திகுளம் தொகுதியில் இருந்து திமுக சார்பில் சட்டமன்ற உறுப்பினரானார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
குயினுகிலிடின்

**குயினுகிலிடின்** *(Quinuclidine)* என்பது C7H13N   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர் இருவளைய அமீன் என்று வகைப்படுத்தப்படும் இச்சேர்மம் வினையூக்கியாகவும் வேதியியல் கட்டுறுப்புத் தொகுதியாகவும் பயன்படுத்தப்படுகிறது. இது 11.0 என்ற காடித்தன்மை எண் மதிப்பைக் கொண்ட ஒரு வலிமையான காரம் ஆகும் . குயினுகிலிடோனை ஒடுக்க வினைக்கு உட்படுத்தி இதைத் தயாரிக்கலாம்.  

நைட்ரசனையே வலிமையான நிலையாகக் கொண்ட டிரையெத்திலீன்டையமீனின் மற்றும் சற்று மாறுபட்ட கார்பன் சட்டகத்தைக் கொண்ட டிரோபேன் சேர்மங்களின் கட்டமைப்பை ஒத்ததாக குயினுகிலிடின் சேர்மத்தின் கட்டமைப்பும் உள்ளது. 

குயினைன் போன்ற சில உயிர் மூலக்கூறுகளின் உட்கூறாக குயினுகிலிடின் கிடைக்கிறது.  

## மேற்கோள்கள்
 

பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:குயினுகிலிடின்கள்
தறுவாய் வேறுபாட்டு நுண்ணோக்கி

**தறுவாய் வேறுபாட்டு நுண்ணோக்கி** (Phase-contrast microscopy) என்ற நுண்ணோக்கியில், பொருளருகு வில்லையும் குவிவியத் தாங்கிகளும் சிறப்பாக பொருத்தப்பட்டுள்ளன. இதனால்  உயிர்க்கலக் கூறுகளின் அமைப்பு வேறுபாடுகளை மிகத்தெளிவாக காட்டுகின்றன. இதனால் உயிர்க் கலத்தின் உள் காணப்படும் அமைப்புகளை சாயம் ஏற்றாமல் மிகத்தெளிவாக அதிக வேறுபடுத்தும் திறனோடு காணலாம். இந்நுண்ணோக்கியில் உற்றுநோக்குவதினால் , கலங்களை கொல்லவோ, சாயம் ஏற்றவோ தேவையில்லை.

## மேற்கோள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:நுண்நோக்கிகள்
பகுப்பு:காணொளிக் கோப்பு உள்ள கட்டுரைகள்
புலி மீன்

**புலி மீன்** ( Tiger fish ) என்பது பல்வேறு குடும்பங்களைச் சேர்ந்த மீன்களைக் குறிக்கின்றது, அவை புலி உடன் தொடர்புபடுத்தும் உத்தியோகபூர்வ மற்றும் பேச்சுவழக்குகளில் இருந்து தோன்றியது. இருப்பினும், "புலி மீன்" என்ற பெயரால் வடிவமைக்கப்பட்ட முதன்மை இனங்கள் ஆப்ரிக்காவில் காணப்படும் அலெஸ்ட்டீடீ குடும்பத்திற்கு சொந்தமானது.

## ஆப்பிரிக்க புலி மீன்

அலிஸ்டிடே குடும்பத்தின் ஹீட்ரோசினஸ் இனத்தைச் சேர்ந்த பல வகைகள் "புலி மீன்" என்று குறிப்பிடப்படுகிறன, குறிப்பாக விளையாட்டு மீன்கள் (game fish) அவ்வாறு  குறிப்பிடப்படுகின்றன. இந்த மீன்கள் ஆப்பிரிக்க கண்டத்தில் பல ஆறுகள் மற்றும் ஏரிகளில் காணப்படுகின்றன. இவை தனித்துவமான, விகிதாசாரமாக பெரிய பற்களைக் கொண்ட கடும் விலங்குகளாக உள்ளன.

கோலியாத் புலி மீன் (ஹைட்ரோசிஸ் கோலியாத்) மிகவும் பிரபலமான புலி மீன்களில் ஒன்றாக உள்ளது. இந்த மீன்களில் மிகப்பெரிய ஒன்றாக 70 கிலோ எடையுள்ளதாக (154 பவுண்டுகள்) மீன்  குறிப்பிடப்பட்டுள்ளது.   இது காங்கோ ஆற்றுப்பகுதி மற்றும் தங்கனீக்கா ஏரி போன்றவற்றில் காணப்படும் அலிஸ்டே குடும்பத்தின் மிகப்பெரிய உறுப்பினராக உள்ளது. மேலும் மற்றொரு புகழ்பெற்ற பெற்ற இனமான, வெறுமனே புலி மீன் (Hydrocynus vittatus) என்றழைக்கப்படும் மீன், இவை பொதுவாக ஓக்காவேங்கோ கடைமடையின் தெற்குப்பகுதிகள் மற்றும் சாம்பசி ஆறு போன்ற பகுதிகளில் காணப்படுகின்றன, மேலும் இவை மொசாம்பிக் ஸாம்பீஸி ஜிம்பாப்வேயில் கரீபா ஏரி, மற்றும் கார்போரா போசாசா சேர்த்து இரண்டு மிகப்பெரிய ஏரிகளிலும், மற்றும் இறுதியாக தென் ஆப்பிரிக்காவில் ஜோசினி அணை பகுதிகளிலும் காணப்படுகின்றன.

மேலும் ஆப்பிரிகாவில் கோலியாத் புலி மீன் மற்றும் அதன் சிறிய உறவினரான புலி மீன் போன்றவை ஆகியவை காணப்படுகின்றன. ஆப்பிரிக்க அலிஸ்டே புலி மீன் இனங்கள் வெள்ளி, தங்கம் இது டோராடோ மிகவும் பிரபலமான இனங்கள், எதிராக. எதேச்சையாக பொன்னாடு சொந்த நாட்டில் "டைகிர் ​​டெல் ரியோ" (நதி புலி) எனப்படுகிறது.
### நடத்தை

மேற்கு மீன்பிடி விளையாட்டுகள் உலகில், ஹைட்ரோசிஸ் வெட்டாட்டாஸ் தென் அமெரிக்கப் பிரானாவுக்கு சமமானதாக கருதப்படுகிறது,  இருப்பினும் இது முற்றிலும் வேறுபட்ட விலங்கியல் குடும்பத்தைச் சேர்ந்தது. பிரானா மீன் போல், தனிப்பட்ட புலி மீனானது  நெறிப்படுத்தப்பட்ட, உடல் தசைகளைக் கொண்டு, கூர்மையான பற்களுடன், ஆக்கிரமிப்பு மனோபாவத்துடன், வெவ்வேறு குழுக்களாக வேட்டையாடும் திறன் கொண்ட விலங்குகளாக உள்ளன.

ஆப்பிரிக்க புலி மீனானது பறவைகளைத் தாக்கிப் பிடித்து வேட்டையாடும் முதல் நன்னீர் மீனாக பதிவு செய்யப்பட்டவை ஆகும்.

## சிச்லிட்

"புலி மீன்" என்ற பெயர் சிலசமயங்களில் ரம்ஃபோக்ரோமைஸ் என்ற இனத்தில் உள்ள சிச்லிட் வகை மீன்களுக்குப் பயன்படுத்தப்படுகிறது. இந்த இன மீன்கள் பெரியவையாகவும், வெள்ளி வண்ணம் கொண்டும், பொதுவாக ஒன்று அல்லது அதற்கு மேற்பட்ட கருப்பு வரிகளை உடலில் கொண்டவையாக உள்ளன. இந்த மீன் ஆப்பிரிக்காவின மலாவி ஏரியைச் சேர்ந்தவை. மற்ற ஆப்பிரிக்க புலி மீன்களைப் போலவே, அவை தம் பெரிய பற்களைக் கொண்டிருப்பதாக புகழ் பெற்றவை, அவை மனிதர்களை தாக்கியதாக அறியப்பட்டுள்ளன.
## டாட்டினோயிட்டுகள்

கோலியசில் பல இனங்களை குறிப்பாக புத்தகங்கள் மற்றும் இதழ்கள் புலி மீன் என அழைக்கின்றன. அவை பெரிய, பரந்த உடலைக் கொண்ட மீன்களாகும், அதன் பக்கவாட்டில் கருப்பு நிற கோடுகள் கொண்டிருக்கும். அவை தென்கிழக்கு ஆசியாவில் நன்நீர் மற்றும் உப்பு நீர் போன்றவற்றில் வாழ்கின்றன.
## எரிதிரினிடே
எரிதிரினிடே குடும்பத்தின் தென் அமெரிக்காவின் பெரிய சாரசின்ஸ் சிலநேரங்களில் "புலி மீன்" என்று அழைக்கப்படுகின்றன.
## மேலும் காண்க
* புலிச்சுறா
## சான்றுகள்

பகுப்பு:மீன்கள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
கரினா

**கரினா** (*Carina*)  என்பது  தொண்டையின் கீழ்ப்பகுதியில் காணப்படும் குருத்தெலும்பின் உச்சி வளையத்தின் பெயராகும். மூச்சுக்குழாயின் இரண்டு முக்கிய பிரிவுகளுக்கிடையில் இது காணப்படுகிறது. பொதுவாக முச்சுக் குழாயின் கீழ் இறுதியில் மார்பு எலும்பின் நான்காவது முள்ளெலும்பில் மார்புக் கோணத்திற்கு நேர் கோட்டில் இது அமைந்துள்ளது. ஆனால் சுவாசித்தலின் போது இரண்டு முள்ளெலும்புகள் உயரவோ அல்லது தாழவோ செய்யலாம். இந்த உச்சி வளையம் நடுப்பகுதிக்கு இடதுபுறமாக முன்னும் பின்னுமாக செல்கிறது. தொண்டைக்குள்  வந்து விழும் வெளிப்பொருள்கள் கிட்டத்தட்ட வலது மூச்சுக்குழாயில் நுழைகின்றன. சுவாசித்தலின்பொழுது வேறு எதாவது வெளிபொருள்கள் கரினாவின் மீது  தொட நேர்ந்தால் பலமான இருமல் ஏற்படும்.
கரினாவின் சளிச்சவ்வுப் பகுதியானது தொண்டை மற்றும் குரல்வளையில் இருமல் எதிர்விளைவுகளைத் தூண்டுவதற்கான  ஒரு முக்கியமான பகுதியாகும்.
 
கரினா விரிவடைதல் மற்றும் சிதைதல் புற்று நோய்க்கான ஒரு முக்கிய அறிகுறியாகும், ஏனென்றால் பொதுவாக முச்சுக்குழாய் பிரியும் பகுதியைச் சுற்றியுள்ள நிணநீர் முனைகளில் புற்று நோய் உருவாகிறது. 
மூச்சுக்குழாய் காயம் என்பது 60 சதவீத நேரங்களில் கரினாவிற்குள் 2.5 செ.மீ தொலைவிலேயே ஏற்படுகிறது

## மேற்கோள்கள்

## புற இணைப்புகள்
* "Trachea and carina — tomogram, coronal plane" at SUNY Downstate Medical Center
* Carina tracheae entry in the public domain NCI Dictionary of Cancer Terms

பகுப்பு:மூச்சுக்குழாய்
கூட்டு ஒளி நுண்ணோக்கி

**கூட்டு ஒளி நுண்ணோக்கி** *(compound microscope)* காணும் பொருளின் ஒளியை திரட்ட  பொருளருகு வில்லையைப் பயன்படுத்துகிறது. இது பொருளின் இயல்படிமத்தை நுண்னோக்கியில் குவிக்கிறது (படிமம் 1). இந்தப் படிமம் மற்றொரு கண்ணருகு வில்லையால் அல்லது வில்லைத்தொகுப்பு தலைகீழாக்கி உருப்பெருக்கிப் பார்ப்பவருக்கு அனுப்புகிறது (படிமம்).கூட்டு நுண்ணோக்கி உருபெருக்கத்தை கூட்டுகிறது. மேம்பட்ட ஒளி வேறுபடுத்தும் ஏற்பாடுகளைக் கொண்டுள்ளது. இதில் தேவைப்படும் பொருளருகு வில்லையை மாற்றிக் கொள்ளலாம்.

## மேற்கோள்கள்

## உசாத்துணை
தமிழ்நாட்டுப் பாடநூல் மேல்நிலை முதலாம் ஆண்டு. பக்கம்:63

## மேலும் படிக்க
* "Metallographic and Materialographic Specimen Preparation, Light Microscopy, Image Analysis and Hardness Testing", Kay Geels in collaboration with Struers A/S, ASTM International 2006.
* "Light Microscopy: An ongoing contemporary revolution", Siegfried Weisenburger and Vahid Sandoghdar, arXiv:1412.3255 2014.

## வெளி இணைப்புகள்
* Antique Microscopes & Scientific Instruments  A site about Antique Microscopes, their Accessories, and History 
* Antique Microscopes.com A collection of early microscopes
* Historical microscopes, an illustrated collection with more than 3000 photos of scientific microscopes by European makers 
* The Golub Collection, A collection of 17th through 19th century microscopes, including extensive descriptions
* ''Molecular Expressions'', concepts in optical microscopy
* Online tutorial of practical optical microscopy at University of Cambridge
* OpenWetWare
* Cell Centered Database

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:நுண்நோக்கிகள்
அஜியாக்கோ

**அஜியாக்கோ** (*Ajiaco*) () என்பது கொலம்பியா, கியூபா மற்றும் பெரு போன்ற நாட்டு மக்கள் விரும்பி சாப்பிடும் ஒரு வகையான சூப் ஆகும். இது எந்த நாட்டில் முதலில் பயன்படுத்தினர் என்பது அறிஞர்களுக்கு விவாதப்பொருளாகவே இருந்து வருகிறது. கோழி இறைச்சி, மூன்று வகையான உருளைக்கிழங்கு மற்றும் சில மூலிகை பொருட்களை வைத்து இந்த சூப்பைத் தயாரிக்கிறார்கள். கியூபாவில் இதனைக் கட்டியான குழம்பாக தயாரிக்கிறார்கள்.  

## வரலாறு
இந்த உணவு எந்த நாட்டில் தோன்றியிருக்கலாம் என அறிஞர்கள் விவாதித்து வருகின்றனர்.  கியூபாவின் முன்னாள் ஜனாதிபதி ஆல்பிரடோ சயாஸ் அல்போன்சோ அஜியாக்கோவைப் பற்றி குறிப்பிடும் போது இது ”அஜி” என்ற இரையினோ மொழியிலிருந்து  பயன்படுத்தத் தொடங்கியிருக்கிறார்கள் என்று எழுதியுள்ளார். ”அஜி” என்பதற்கு இரையினோ மொழியில் ”காரமான மிளகு” என்று பெயர்.

16 ஆம் நூற்றாண்டில் தான் அஜியாக்கோ கியூபா நாட்டில் பிரபலமானது, குறிப்பாக கிராமப்புற மக்கள் அதிகமாகப் பயன்படுத்தியிருந்தாலும் உயர்குடி மக்களும் சில சமயங்களில் அதனைப் பயன்படுத்தினர்.

## தயாரிப்பு
[thumb|கொலம்பியாவின் [பொகோட்டா நகர அஜியாக்கோ]]

### கொலம்பியா
அஜியாக்கோ கொலம்பிய தலைநகர் பொகோட்டாவில், பிரபலமான ஒரு உணவுப்பொருள்.  கோழி, மூன்று வகைகளில் உருளைக்கிழங்கு, மற்றும் மூலிகைபொருட்களைப் பயன்படுத்தி இதனைத் தயாரிப்பார்கள்.

### கியூபா
கியூபா நாட்டில் பன்றி இறைச்சி, கோழி, காய்கறிகள், மற்றும் பல்வேறு மாவு மற்றும் கிழங்குகளைப் பயன்படுத்தி இதனைத்  தயாரிப்பார்கள்.

### பெரு
பெரு நாட்டில்அஜியாக்கோவை மிகவும் வித்தியாசமான உணவாக தயாரிப்பார்கள். உருளைக்கிழங்கு , சமைத்த பூண்டு, உலர்ந்த மஞ்சள் மற்றும் சிவப்பு மிளகாய் , அரிசி மற்றும் சுண்டவைத்த கோழி அல்லது முயல் ஆகியவற்றைப் பயன்படுத்திச்  சுவையாகத் தயாரிப்பார்கள்.

## சான்றுகள்

## வெளி இணைப்புகள்

பகுப்பு:அசைவ உணவுகள்
புரந்தர் கோட்டை

இந்தியாவின் மகாராட்டிரா மாநிலத்தில் உள்ள புனே மாவட்டத்தின் நிர்வாகத் தலைமையிடமான புனேவுக்குத் தென்கிழக்கே 18 கல் தொலைவில் உள்ள புரந்தர் தாலுகாவில் உள்ள மலையில் **புரந்தர் கோட்டை** (*Purandar fort*) அமைக்கப்பட்டு உள்ளது. இக்கோட்டை பிஜப்பூர் சுல்தானுக்குச் சொந்தமானது. இதை மகத்ஜி எனும் பிராமணர் நிர்வகித்து வந்தார். இவருக்குப் பின் இவரின் மூன்று மகன்களில் நீலோஜி என்பவனரின் பொறுப்பில் இக்கோட்டை இருந்தது.

மராட்டிய மன்னன் சிவாஜிக்கு தன் நாட்டின் தெற்கு எல்லைப்பாதுகாப்பிற்கு புரந்தர்க்கோட்டை அவசியமாதலால் அக்கோட்டையை தன் வசப்படுத்த எண்ணினார். இதற்காக அவர் ஒரு திட்டம் தீட்டினார். மழைக்காலம் வரை புரந்தர் கோட்டையின் அடிவாரத்தில் தங்க அனுமதிக்குமாறு நீலோஜியிடம் அனுமதி வேண்டினார். நிலோஜியும் இசைந்தார். சிவாஜியின் வீரர்கள் மாறுவேடமிட்டு புற்களுக்கிடையே ஆயுதங்களை மறைத்து வைத்து கோட்டைக்குள் எடுத்துச் சென்றனர். தீபாவளிப் பண்டிகைக்கு தானும் தன் குடும்பத்தினரும் கோட்டைக்குள் வந்து பண்டிகையில் கலந்து கொள்ள விரும்புவதாக சிவாஜி நிலோஜியிடம் கூறினார். நீலோஜியும் சம்மதித்தார். கோட்டைக்குள் சென்ற சிவாஜி நீலோஜியையும், அவரின் சகோதரர்களையும் சிறைப்படுத்தினார். சிவாஜி இவ்வாறு தந்திரமாக புரந்தர் கோட்டையைத் தன் வசப்படுத்தினார்.

ஔரங்கசீப்பின் படைத்தலைவன் ஜெய்சிங் சிவாஜியிடமிருந்து புரந்தர் கொட்டையைக் காப்பற்றும் எண்ணத்துடன் 14000 வீரர்களுடன் முற்றுகை இட்டார். சுமார் 1000 மராட்டிய வீரர்கள் கோட்டையைப் பாதுகாத்தனர். மொகலாயர்கள் வைத்த சுரங்க வெடியில் கோட்டை சுவரின் பெரும் பகுதி இடிந்து விழுந்தது. புரந்தர் கோட்டை மொகலாயர்கள் வசமானது.

## புரந்தர் கோட்டையின் காட்சிகள்

File:Purandar Fort 02.JPG
File:Purandar fort 101.JPG
File:Purandar Fort 80.JPG
File:Purandar Fort 48.JPG
File:Purandar Fort 27.JPG
File:Purandar Fort 45.JPG
File:Purandar Fort 07.JPG
File:Purandar Fort 23.JPG
File:Purandar Fort 09.JPG
File:Purandar Fort 10.JPG
File:Purandar_Landscape.jpg
File:Purandar_Landscape_2.jpg
File:Purandar_Landscape_3.jpg
File:Purandar Fort entrance 2.jpg
File:Purandhar fort from Narayanpur Road.JPG
File:Brief history.JPG

File:Purandar Fort 02.JPG
File:Purandar fort 101.JPG
File:Purandar Fort 80.JPG
File:Purandar Fort 48.JPG
File:Purandar Fort 27.JPG
File:Purandar Fort 45.JPG
File:Purandar Fort 07.JPG
File:Purandar Fort 23.JPG
File:Purandar Fort 09.JPG
File:Purandar Fort 10.JPG
File:Purandar_Landscape.jpg
File:Purandar_Landscape_2.jpg
File:Purandar_Landscape_3.jpg
File:Purandar Fort entrance 2.jpg
File:Purandhar fort from Narayanpur Road.JPG
File:Brief history.JPG


## மேற்கோள்கள்

வார்ப்புரு:புனே மாவட்டம்

பகுப்பு:மகாராட்டிர கோட்டைகள்
பகுப்பு:புனே மாவட்டம்
சுல்ஃபோலோபஸ் டெங்சாங்கென்சிஸ் சுழல் வடிவ வைரஸ்

**சுல்ஃபோலோபஸ் டெங்சாங்கென்சிஸ் சுழல் வடிவ வைரஸ் 1** (*Sulfolobus tengchongensis spindle-shaped virus 1*, *STSV-1* அல்லது *STSV1*) என்பது Bicaudaviridae குடும்பத்தில் உள்ள ஒரு டிஎன்ஏ வைரஸ் . டெங்சாங், போஷ்ன் நகரம், மேற்கு யுனான் மாகாணம்,  மக்கள் குடியரசு சீனா போன்ற எரிமலை உருவாகும் பகுதியில் இவை காணப்படும்.

## மேற்கோள்கள்

## வெளி இணைப்புகள்
* 
* UCSC Sulfolobus virus STSV1 Genome Browser Gateway
* ENA Genomes Pages - Archaealvirus STSV-1, also STSV-2, and Sulfolobus spindle-shaped virus 1, 4, 5, 6, 7 as well

பகுப்பு:தீநுண்மங்கள்
பீட்டா ஐதராக்சி அமிலம்

வலது|thumb|3-ஐதராக்சிபுரோப்பியானிக் அமிலம், ஓர் எளிய பீட்டா ஐதராக்சி அமிலம்

**பீட்டா ஐதராக்சி அமிலம்**  (*Beta hydroxy acid*) என்பது கார்பாக்சி அமிலம் மற்றும் ஐதராக்சி வேதி வினைக்குழு என இரண்டு வேதிவினைக் குழுக்களையும் பெற்று அவை இரண்டு கார்பன் அணுக்களால் பிரிக்கப்பட்டிருக்கும் கரிமச் சேர்மமாகும். β- ஐதராக்சி அமிலம் என்ற பெயராலும் இதை அழைக்கலாம். ஆல்பா ஐதராக்சி அமிலங்களுடன் இவை நெருக்கமான தொடர்பைக் கொண்டுள்ளன. ஆல்பா ஐதராக்சி அமிலங்களில் இவ்விரண்டு வேதி வினைக்குழுக்களும் ஒரு கார்பன் அணுவால் பிரிக்கப்பட்டிருக்கும்.  
பீட்டா ஐதராக்சி அமிலம் ஒப்பனைப் பொருள்களில் குறிப்பாக சாலிசிலிக் அமிலம் என   குறிப்பிடப்படுகிறது. வயது முதிர்ச்சியை தடுக்கும் களிம்பு மற்றும்  முகப்பருவுக்கான  சிகிச்சைகளில் இது பயன்படுத்தப்படுகிறது.

நீர் நீக்க வினையின்போது பீட்டா ஐதராக்சி அமிலங்கள் நிறைவுறாத ஆல்பா-பீட்டா அமிலங்களைக் கொடுக்கின்றன. 
ஐதராக்சிலேற்றமற்ற கார்பாக்சிலிக் அமிலங்களுடன் ஒப்பிடுகையில் இவ்வகை பீட்டா ஐதராக்சி அமிலங்கள் வலிமையானவையாகக் கருதப்படுகின்றன. ஆனால் ஆல்பா ஐதராக்சி அமிலங்களைக்காட்டிலும் அவை வலிமை குறைந்தவையாகும். ஏனெனில் மூலக்கூறுகளுக்கிடையிலுள்ள அதிக இடைவெளியினால் மூலக்கூற்றிடை ஐதரசன் பாலம் ஆல்பா ஐதராக்சி அமிலங்களைவிட எளிமையாக உருவாகிவிடுகிறது. கீழ்கண்ட அட்டவணை புரோப்பியானிக் வரிசைகளின் சில மதிப்புகளைக் காட்டுகிறது.  

## அமிலப் பண்புகள்

பிற பீட்டா ஐதராக்சி அமிலங்கள்:
* β-ஐதராக்சிபியூட்டைரிக் அமிலம் 
* β-ஐதராக்சி β-மெத்தில்பியூட்டைரிக் அமிலம்
* கார்னிட்டைன்
* சாலிசிலிக் அமிலம், ஒரு β-ஐதராக்சி அமிலமாகும். 

## மேற்கோள்கள்


பகுப்பு:பீட்டா ஐதராக்சி அமிலங்கள்
இராயபுரம் தீக்கோவில்

**இராயபுரம் தீக்கோயில்** *([[ஆங்கிலம்]]: Royapuram fire temple)* இந்தியாவின் சென்னை, ராயபுரத்தில் அமைந்துள்ள ஒரு பார்சி மதக் கோயிலாகும். இதை *யால் பிரோச் கிளப்வாலா தார் இ மெகர்* என்றும் அழைப்பர். இது 1910 ஆம் ஆண்டு கட்டப்பட்டது. பிரோச் கிளப்வாலா மற்றும் சார்தோசுடி அஞ்சுமான் மூலம் நன்கொடையாகப் பெற்று கட்டப்பட்டது உலகின் 177 ஒற்றை தீக்கோயில்களில் ராயபுரம் தீக்கோயிலும் ஒன்றாகும். இது தமிழகத்தில் மட்டுமல்லாமல் புதுச்சேரி, கேரளா உள்ளிட்ட இடக்களிலும் பார்சி தீக்கோவில்கள் உள்ளன. கட்டப்பட்டதிலிருந்து கோவிலில் உள்ள நெருப்பு தொடர்ந்து எரிந்துகொண்டே இருப்பதற்காக ஒரு நாளைக்கு ஐந்து முறை குருமார்களால் பூசை செய்து தொடர்ந்து பற்றவைக்கப் வைக்கப்படுகிறது.

## வரலாறு
கூர்கிலிருந்து ஆறு பார்சிகளும், இரண்டு குருமார்களும் கொண்ட குழு ஒன்று 1795 மற்றும் 1809 ஆம் ஆண்டுகளுக்கு இடைப்பட்ட காலத்தில் முதன்முதலில் சென்னை வந்தது. அவர்கள் சென்னை ராயபுரம் கத்தோலிக்கத் திருச்சபைக்கு எதிரே உள்ள பகுதியில் நிலம் வாங்கினர். 1906 வரை கிட்டத்தட்ட நூறான்டுகளாக இப்பகுதியில் அலுவலக ரீதியாக பார்சி இனத்தவர்களுக்கென குருமார்களோ வழிபாட்டுத் தலமோ தீக்கோயில் கட்டப்படும் முன்புவரை இங்கு ஏற்படுத்தப்படவில்லை. 1887 ஆம் ஆண்டு முதல், மதராஸ் பார்சி பஞ்சாயத்து மாதந்தோறும் ஒரு குறிப்பிட்ட தொகையை தனது உறுப்பினர்களிடமிருந்து ஒரு இயங்கு நிதிக்கான பங்களிப்பாக வசூலிக்கத் தொடங்கியது. முக்கியமாக  பூசாரிக் குழுக்களை பராமரிக்கவும், வழிபாட்டுக்கென ஒரு இடத்தை நிறுவவும் திட்டமிட்டது.  இந்த நிதிக்காக 1896 மும்பையில்  இருந்த *சர் தின்ஷா பெட்டிட்* என்பவர் தனது பங்களிப்பாக ஒரு குறிப்பிடத்தக்கப் பங்களிப்பை நல்கினார். பின்னர் பார்சி சமூகம் ராயபுரம் பகுதியில் ஒரு நிலத்தை வாங்கியது, அங்கு அச்சமூகத்தினர் மேலும் குறிப்பிடத்தக்க அளவிற்கு இடங்களை வாங்கி விரிவு செய்தனர் எனினும், இந்த நிலத்தில் கோவில் கட்டும் பணியானது தாமதமானது.

## இவற்றையும் காண்க
* சென்னையிலுள்ள மதங்கள்

## மேற்கோள்கள்

﻿

பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:பார்சி மக்கள்
பகுப்பு:சென்னைக் கட்டிடங்கள்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:சரத்துஸ்திரம்
பகுப்பு:சென்னை மாவட்டத்திலுள்ள கோயில்கள்
கிராஸ்லெபென்

**கிராஸ்லெபென்** (*Grasleben*) செருமனியில் கீழ் சாக்சனியில் எல்ம்சுடெட் மாவட்டத்தில் உள்ள ஒரு நகராட்சி. இந்த நகராட்சி எல்ம்சுடெட் நகரின் வடக்கே 10 கி.மீ. தொலைவிலும், வொல்ப்சுபர்க் நகரின் தென்கிழக்குத் திசையில் 20 கி.மீ. தூரத்திலும் அமைந்திருக்கிறது. 


ESCO Salzbergwerk Grasleben.JPG|உப்புச் சுரங்கம்
Grasleben Kirche Maria 2014.JPG|லூத்தரன் தேவாலயம்
Grasleben Kirche kath.jpg|கத்தோலிக்கத் தேவாலயம்


## மேற்கோள்கள்
*Landesamt für Statistik Niedersachsen, LSN-Online Regionaldatenbank, Tabelle A100001G: Fortschreibung des Bevölkerungsstandes, Stand 31. Dezember 2020.

பகுப்பு:செருமானிய நகரங்கள்
சிப்போரா

**சிப்போரா** (*Zipporah*) சிப்போராள் வேதாகமத்தின், விடுதலைப் பயண நூலில் மோசேயின் மனைவியாகக் குறிப்பிடப்பட்டவர். மீதியானியரின் ஆசாரியனான அல்லது அரசனான மற்றும் டிரூஸ் மதத்தின் தோற்றுனர் மற்றும் முன்னோடியான ரெகுவேல் (எத்திரோவின்) மகள் ஆவார். வேதாகமத்தின் நாளாகம புத்தகத்தில் கெர் சோமின் குமாரனான செபுவேல் மற்றும் எலியேசரின் குமாரனாகிய ரெகபியா ஆகிய இருவர் இவளுடைய சந்ததிகள் எனக் குறிபிடப்பட்டுள்ளது.

பழைய ஏற்பாட்டின்படி அல்லது எபிரேய வேதாகமத்தின்படி சிப்போராள், மீதியானியர்களின் ஆசாரியனாகிய கேனிய மேய்ப்பனான எத்திரோவின் ஏழு மகள்களுள் ஒருவர். யாத்திராகமம் 2:18ல் எத்திரோ ரெகுவேல் என்றும் கூறிப்பிடப்பட்டிகிறார். நியாயாதிபதிகள் 4:1ல் ஓபா என்றும் கூறிப்பிடப்படுகிறார். ஓபா, எத்திரோவின் மகன் என்று எண்ணாகமம் 10:29 இல் பதிவு செய்யப்பட்டுள்ளது.

## மேற்கோள்கள்
 

பகுப்பு:எபிரேய விவிலியத்தில் பெண்கள்
பிரான்செஸ்கோ ருச்சி

**பிரான்செஸ்கோ ருச்சி** (*Francesco Ruschi*) 1610 ஆண்டு ரோம் நகரில் பிறந்த இத்தாலிய ஓவியர்.  இவர் ரோம் நகரில் கியூசெப் செசார், பிரான்செஸ்கோ அல்பானி மற்றும் பியட்ராடா கார்டோனா ஆகியோரிடம் கல்வி பயின்றார். 1629 ஆம் ஆண்டுக்கு முன் வெனிஸ்  நகரில் குடிபுகுந்தார்.  இவர்ஜி எழுத்தாளர் ஜியோவன் பிரான்செஸ்கோ லொபரனின் நண்பர்களில் ஒருவர்.  லொபரனுக்காக ஏராளமான அட்டைப்  படங்களை வரைந்திருக்கிறார். 1656 ல்  ட்ரிவிசோ சென்றார். பின்பு 1991 ஆம் ஆண்டு மரணமடைந்தார்.

## பணி
ருச்சு பாலோ வெரோனீஸின் ஓசியத்தில் தாக்கம் கொண்டு ஏராளமான படைப்புக்களை உருவாக்கினார். 1641 ஆம் ஆண்டு வரைந்த மடோனா மற்றும் புனிதர்கள் படம் உலகப்புகழ்பெற்றது.

## மேற்கோள்கள்

*

பகுப்பு:1610 பிறப்புகள்
பகுப்பு:1661 இறப்புகள்
பகுப்பு:இத்தாலிய ஓவியர்கள்
வன மகோத்சவம்

**வன மகோத்சவம்** (*Van Mahotsav*) என்பது இந்தியாவில் ஆண்டுதோறும் சூலை முதல் வாரத்தில் கொண்டாடப்படும் ஒரு வார மரம் நடும் திருவிழாவாகும்.

## வரலாறு
முதல் இந்திய தேசிய மரம் நடும் வாரம் 1947 சூலை 20 முதல் 27 வரை பஞ்சாபி அரசு ஊழியரும், தாவரவியலாளரும், வரலாற்றாசிரியருமான  மொகிந்தர் சிங் ரந்தவா என்பவரால் ஏற்பாடு செய்யப்பட்டது. பல்வேறு நாடுகளில் வன வாரம், மரங்களின் திருவிழா அல்லது ஆர்பர் நாட்கள் பற்றிய யோசனைகளால் ரந்தாவா ஈர்க்கப்பட்டார். 1947ஆம் ஆண்டு சூலை 20 ஆம் தேதி முதல் நிகழ்வானது காலை தில்லியின் ஆணையர் குர்சித் அகமத் கான் அவர்களால் ஆத்தி மரக்கன்றுகள் நடப்பட்டது. மதியம், இடைக்கால அரசின் துணைத் தலைவர் நேரு தலைமையில் புராண கிலாவில் மற்றொரு விழா நடைபெற்றது. மற்றொரு நாள் "லேடீஸ் டே" என்று அழைக்கப்படும் நாளில் மவுண்ட்பேட்டன் பிரபுவின் மனைவி உட்பட பலருடன் குதுப்மினார் வளாகத்தில் நடவுகளில் ஈடுபட்டார். 1950 ஆம் ஆண்டு உணவு மற்றும் வேளாண்மை அமைச்சர் கே. எம். முன்ஷியால் இந்த பாரம்பரியம் தொடரப்பட்டு தேசிய நடவடிக்கையாக மாற்றப்பட்டது. அவர் இதை "வன மகோத்சவம்" என்ற பெயரில் மாற்றி சூலை முதல் வாரத்தில் தொடர நடவடிக்கை மேற்கொண்டார்.

## நோக்கங்கள்
இந்தியர்களை மரம் நடும் மற்றும் பராமரிப்பை ஊக்குவிப்பதன் மூலம், திருவிழா அமைப்பாளர்கள் நாட்டில் அதிக காடுகளை உருவாக்க விரும்பினார்கள். இது மாற்று எரிபொருட்களை வழங்குகிறது. உணவு வளங்களின் உற்பத்தியை அதிகரிக்கும். உற்பத்தியை அதிகரிக்க வயல்களைச் சுற்றி தங்குமிடங்களை உருவாக்கும். கால்நடைகளுக்கு உணவு மற்றும் நிழலை வழங்குகிறது. நிழல் மற்றும் அலங்கார நிலப்பரப்புகளை வழங்குகிறது. வறட்சியைக் குறைக்கிற. மேலும், மண் அரிப்பைத் தடுக்க உதவுகிறது. சூலை முதல் வாரம் இந்தியாவின் பெரும்பாலான பகுதிகளில் மரங்களை நடுவதற்கு சரியான நேரமாகும். ஏனெனில் அது பருவமழையுடன் ஒத்துப்போகிறது.

## பட வரிசை
1947 சூலை 20 அன்று புராணா கிலாவில் நேரு ஒரு மரத்தை நடுகிறார். 
படிமம்:Mountbatten_planting.jpg|லேடி மவுண்ட்பேட்டன் குதுப்மினார் வளாகத்தில் மரம் நடுகிறார்
படிமம்:Randhawa_planting.jpg|மொகிந்தர் சிங் ரந்தவா மரம் நடுகிறார்.

## சான்றுகள்

பகுப்பு:சூலை சிறப்பு நாட்கள்
பகுப்பு:இந்தியப் பண்டிகைகள்
பகுப்பு:இயற்கைச்சூழல் பாதுகாப்பு
பியூரான்

**பியூரான்** (*Furan*) ஒரு பல்லின வளைய கரிமச் சேர்மம் ஆகும்.  கரிம வளையத்தின் ஐந்து பகுதிகளில் நான்கு கார்பன் அணுக்களையும் ஒரு ஆக்சிசன் அணுவினையும் கொண்டுள்ளது. இவ்வாறான வளையங்ளைக் கொண்ட கரிமச்சேர்மங்கள் பியூரான்கள் என குறிப்பிடப்படுகின்றன.

பியூரான் ஒரு நிறமற்ற, தீப்பற்றக்கூடிய, உயர்ந்தளவு ஆவியாகக்கூடிய நீர்மம். இதன் கொதிநிலை புள்ளி அறை வெப்பநிலைக்கு நெருக்கமாக உள்ளது. ஆல்ககால், ஈதர், மற்றும் அசிட்டோன் போன்ற கரிமச்சேர்மங்களில் கரைகிறது. சிறிதளவு நீரில் கரைகிறது.  நச்சுத்தன்மை உடையது மற்றும் மனிதர்களுக்கு புற்றுநோயை உண்டாக்ககூடியது. மற்ற வேதிச்சேர்மங்களுக்கு ஒரு தொடக்கப் புள்ளியாக பயன்படுத்தப்படுகிறது.

## தயாரிப்பு
தொழில்முறையில், ஃபர்புரால் பல்லேடியம் வினையூக்கி முன்னிலையில் கார்பனைல் நீக்கம் நடைபெற்று (அல்லது) 1,3-பியூட்டாடையீன் காப்பர் முன்னிலையில் ஆக்சிஜனேற்றமடைந்து பியூரான் கிடைக்கிறது.
படிமம்:Manufacture of furan.png|


## மேலும் காண்க
* பியூரனோசு

## மேற்கோள்கள்

## வெளிஇணைப்புகள்

* Recent synthetic methods


பகுப்பு:தமிழக ஆசிரியர்கள் தொடங்கிய அறிவியல் கட்டுரைகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பிர்ரோல்

**பிர்ரோல்** ஒரு பல்லின வளைய மணவியற் கரிமச்சேர்மம், ஐந்து தொகுதிகளை உடைய இதன் மூலக்கூறு வாய்ப்பாடு  C4H4NH. இது நிறமற்றது, எளிதில் ஆவியாக கூடியது, காற்றில் வைக்கும் போது அடர்நிறத்தை பெறுகிறது. இதன் பதிலீட்டு தொகுதிகள் பிர்ரோல்கள் என அழைக்ப்படுகின்றன. எடுத்துகாட்டாக, ''N''-மெத்தில்பிர்ரோல், C4H4NCH3. போர்போபிலினோசன், மூவிணைய பதிலீட்டு பிர்ரோல்,ஹீம் போன்ற  பல இயற்கை பொருட்கள் உருவாக்கும் உயிரியல் தொகுப்பு காரணியாகவும் உள்ளது.

பிர்ரோல் சேர்மம் மிகவும் சிக்கலான பெரியவளையங்களைக் கொண்டுள்ளது. குறிப்பாக, போர்பைரினில் உள்ள ஹீம், குளோரின்கள், பாக்டிரியோகுளோரின்கள், குளோரோபில், மற்றும் போர்பைரினோசன்கள்.

## தொகுப்பு

தொழிற்துறையில் பிர்ரோல், SiO<sub>2</sub>, Al<sub>2</sub>O<sub>3</sub> போன்ற திண்ம அமில வினையூக்கியின் முன்னிலையில் பியூரான் அம்மோனியாவைக் கொண்டு தயாரிக்கப்படுகிறது.

பிர்ரோலிடினை வினையூக்கி உடன் ஐதரசன்நீக்கம் செய்வதாலும் பிர்ரோல் தொகுக்கப்படுகிறது.

## மேலும் காண்க

* எளிய கரிமவளையச் சேர்மங்கள்
* டெட்ராபிர்ரோல்
* பாலிபிர்ரோல்
* அசோனைன்

## மேற்கோள்கள்

## கூடுதல் வாசிப்பு
* 
* 

## வெளி இணைப்புகள்
* Synthesis of pyrroles (overview of recent methods)
* Substitution reaction mechanisms of nitrogen-containing heteroaromatics 


பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய அறிவியல் கட்டுரைகள்
எம். சக்தி

**எம். சக்தி** (*M. Sakthi*) ஓர் இந்திய அரசியல்வாதியும், முன்னாள் தமிழ்நாடு சட்டமன்ற உறுப்பினரும் ஆவார். இவர், 2011 ஆம் ஆண்டு நடைபெற்ற தமிழ்நாடு சட்டமன்றத் தேர்தலில் சீர்காழி சட்டமன்றத் தொகுதியில் இருந்து அண்ணா திராவிட முன்னேற்ற கழகத்தின் சார்பாக போட்டியிட்டுத் தேர்ந்தெடுக்கப்பட்டார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக சட்டமன்ற பெண் உறுப்பினர்கள்
கலப்பட உணவு

கலப்படம் என்பது சட்டப்பூர்வ குற்றமாகும், மேலும் அரசாங்கம் நிர்ணயித்த சட்டத் தரங்களை உணவுப் பொருட்கள் பூர்த்தி செய்யத் தவறினால், அது **கலப்பட உணவு** (*Adulterated food*) என்று கூறப்படுகிறது. கலப்படத்தின் ஒரு வடிவமானது, உணவுப் பொருளின் அளவை அதிகரிப்பதற்காக உணவுப் பொருளில் மற்றொரு பொருளைச் சேர்ப்பதாகும், இதன் விளைவாக உணவுப் பொருளின் உண்மையான தரம் இழக்கப்படுகிறது. இந்த பொருட்கள் இலவசமாக அல்லது மலிவாகவோ கிடைக்கக்கூடிய உணவுப் பொருட்களாகவோ அல்லது உணவு அல்லாத பொருட்களாகவோ இருக்கலாம். இறைச்சி மற்றும் இறைச்சிப் பொருட்களில் கலப்படம் செய்யப் பயன்படுத்தப்படும் சில பொருட்கள் தண்ணீர் பனிக்கட்டி,  குறிப்பிட்ட  விலங்குகளின் இறைச்சியைத் தவிர ஏனைனய விலங்குகளின் இறைச்சி போன்றவையாக உள்ளன.கடல் உணவு விஷயத்தில், கலப்படம் என்பது இனங்கள் மாற்றீட்டைக் குறிக்கலாம். (கடல் உணவு தவறாகப் பெயரிடுதல்), இதில் தயாரிப்பு அடையாளச் சிட்டையில் காணப்பட்ட இனங்களுக்குப் பதிலாக மற்றொரு இனத்தை மாற்றி வைத்தல் அல்லது வெளிப்படுத்தப்படாத செயலாக்க முறைகள் போன்றவை அடங்கும். இவ்வாறான செயல்முறைகளில் சேர்மானப் பொருள்கள், அதிகப்படியான நிறமூட்டல், மெருகூட்டல் போன்ற சிகிச்சைகள் , அல்லது குறுகிய எடை போன்ற விவரங்கள் நுகர்வோருக்கு வெளிப்படுத்தப்படுவதில்லை.

## வரலாறு
பண்டைய ரோம் மற்றும் இடைக்காலத்தில் உணவுக் கலப்படம் தொடர்பான வழக்குகளை வரலாற்றாசிரியர்கள் குறிப்பிட்டுள்ளனர். கலப்படம் பற்றிய சமகாலத் தரவுகள் 1850 களில் இருந்து இன்று வரை உள்ளன.
## மேற்கோள்கள்

பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
பகுப்பு:உணவு நலத்தன்மை
ஒருங்கொளி ஒத்திசைவு நீக்கம்

ஒளியியல் இயற்பியலில், **ஒருங்கொளி ஒத்திசைவு நீக்கம்** (*laser detuning*) என்பது ஒரு குவைய அமைப்பில் ஒருங்கொளி அதிர்வெண்ணை ஒத்திசைவு அதிர்வெண்ணில் இருந்து சற்றுத் தள்ளி இருக்கும் அதிர்வெண்ணிற்கு முடுக்கி/ஒடுக்கி விடுவதாகும். நிகழ்வாக அல்லாமல் அளவாகக் கருதும்போது ஒருங்கொளி ஒத்திசைவு நீக்கம் என்பது குவைய அமைப்பின் ஒத்திசைவு அதிர்வெண்ணிற்கும் ஒருங்கொளியின் ஒளியியல் அதிர்வெண்ணிற்கும் (அல்லது அலைநீளம்) இடையிலான அதிர்வெண் வேறுபாடாகும். மேலும், சீரொளிக் கருவிகள் ஒத்திசைவு அதிர்வெண்ணிற்குக் கீழ்  ஒளியன்களை  ஒடுக்கி விடும்போது அதனை "சிவப்பு-இசைவாக்கம்" (*red-detuned*) என்றும், ஒளியன்களை அதிர்வெண்ணிற்கு மேல் முடுக்கி விடும்போது அதனை "நீல-இசைவாக்கம்" (*blue-detuned*) என்றும் அழைக்கிறோம்.
## விளக்கம்

மின்காந்த நிறமாலையின் ஒளியியல் அதிர்வெண் வரம்பில் (அதாவது சில THz முதல் சில PHz வரையிலான அதிர்வெண் அல்லது அதற்கு சமமான அலைநீளம் 10 nm முதல் 100 μm வரை) ஒத்திசைவு அதிர்வெண் \omega_0 ஐக் கொண்ட அமைப்பைக் கவனிப்போம். இந்த மதிப்புக்கு நெருக்கமான \omega_L அதிர்வெண் கொண்ட ஒருங்கொளி மூலம் இந்த அமைப்பு முடுக்கி விடப்படும்போது, ஒருங்கொளி ஒத்திசைவு நீக்கம் பின்வருமாறு வரையறுக்கப்படுகிறது:

\Delta \omega\  \overset{\underset{\mathrm{def}}{}}{=} \ \omega_L - \omega_0 

ஒளியியல் அதிர்வெண் வரம்பில் இத்தகைய ஒத்திசைவு அமைப்புகளின் மிகவும் பொதுவான எடுத்துக்காட்டுகள் ஒளியியல் குழிவுகள், அணுக்கள் மற்றும் மின்கடத்தா அல்லது குறைகடத்திகள் ஆகியவையாகும்.

## பயன்பாடுகள்
### அணுக்களின் ஒருங்கொளி குளிர்வு
ஓர் இயங்கமைப்பில் ஆய்வக சட்டக நிலையில் ஒருங்கொளிகள்  ஒத்திசைவு அலைவெண்ணில் இருந்து டாப்பிளர் பெயர்ச்சியுறும்படி ஒத்திசைவு நீக்கம் செய்யும்போது, அவை குறிப்பிட்ட வேகத்திலும் குறிப்பிட்ட திசையிலும் இயங்கும் அணுக்களை மட்டுமே கட்டுபடுத்தி  ஒருங்கொளி குளிர்வை உருவாக்கி,  காந்த ஒளியியலாகச் சிறைப்படுத்துகின்றன.

### ஒளியியக்கவியல்

ஒருங்கொளியால் அணுக்களைக் குளிர்விப்பது போலவே, ஒத்திசை நீக்கத்தின் குறி, ஒளியியக்கவியல் பயன்பாடுகளில் முதன்மைப் பாத்திரம் வகிக்கிறது.  செம்பெயர்ச்சி ஒத்திசைவு நீக்கக் களத்தில்,  ஒளியியக்கவியல் அமைப்பு குளிர்ந்து ஒருங்கியல் ஆற்றல் ஒளியில் இருந்து எந்திரவியல் முறைமைக்கு பரிமாற்றப்படுகிறது. நீலப்பெயர்ச்சி ஒத்திசைவு நீக்கக் களத்தில்,  ஒளியியக்கவியல் அமைப்பு சூடாகி, எந்திரவியல் மிகைப்பும் ஒருங்கியல்நிலை நெரிப்பும் குவையத் தொலைவிணக்கமும் ஏற்படுகின்றன. ஒத்திசைவுள்ள நேர்வில், ஒத்திசைவு நீக்கம் சுழியானால், எந்திர இயக்கத்தை உயர் உணர்திறத்துடன், லிகோ(LIGO)வில் நிகழ்வது போல கண்டறியலாம் .

 

## மேற்கோள்கள்

பகுப்பு:குவைய ஒளியியல்
பகுப்பு:சீரொளிகள்
பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
நா. காசிராமன்

**நாராயண காசிராமன்** (*N. Kasiraman*) இந்தியாவைச் சேர்ந்த ஒர் அரசியல்வாதியும் தமிழ்நாட்டின் முன்னாள் சட்டமன்ற உறுப்பினரும் ஆவார். தஞ்சாவூர் மாவட்டம் கும்பகோணம் வட்டம் புத்தகரம் கிராமத்தில் பிறந்தார். காசிராமன், கும்பகோணம் அரசினர் கல்லூரியில் கல்லூரிப் படிப்பினை முடித்தார். கும்பகோணம் சட்ட மன்றத் தொகுதிக்கு 1967 மற்றும் 1971ஆம் ஆண்டுகளில் நடைபெற்ற சட்டமன்றத் தேர்தல்களில் இந்திய தேசிய காங்கிரசு வேட்பாளராகப் போட்டியிட்டு தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார்.

## வாழ்க்கைக் குறிப்பு
காசிராமன் கும்பகோணத்தில் பி.எசு.நாராயண ஐயருக்கு மகனாகப் பிறந்தார். நாராயண ஐயர் ஒரு போக்குவரத்து தொழிலதிபர் மற்றும் நகரத்தின் மிகப்பெரிய போக்குவரத்து நிறுவனமான ராமன் மற்றும் ராமன் நிறுவனத்தின்  நிறுவனர் ஆவார். காசிராமன் ஏப்ரல் 11, 1999 அன்று இறந்தார்.

## மேற்கோள்கள்

பகுப்பு:1927 பிறப்புகள்
பகுப்பு:1999 இறப்புகள்
பகுப்பு:தஞ்சாவூர் மாவட்ட அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
கி. கிருஷ்ணமூர்த்தி

**கிருஷ்ணசாமி கிருஷ்ணமூர்த்தி** (சூலை 1, 1944 - சனவரி 16, 2019) ஓர் இந்திய அரசியல்வாதியும், முன்னாள் நாடாளுமன்ற உறுப்பினரும் மற்றும் சட்டமன்ற உறுப்பினரும் ஆவார்.

## வாழ்க்கை வரலாறு
இவர் சூலை 1, 1944 ஆம் ஆண்டு தஞ்சாவூர் மாவட்டம், கும்பகோணத்தில் கிருஷ்ணசாமி என்பவருக்கு மகனாகப் பிறந்தார். கும்பகோணம் அரசு கல்லூரியில் பட்டப்படிப்பு முடித்த இவர், சென்னை சட்டக் கல்லூரியில் பயின்று பட்டம் பெற்றார்.

## அரசியல்
இவர் 1984 முதல் 1988 வரை தமிழ்நாடு சட்டமன்றத்தில் உறுப்பினராகப் பணியாற்றினார். 1998 இல், மயிலாடுதுறை மக்களவை தொகுதியிலிருந்து, தமிழ் மாநில காங்கிரஸ் வேட்பாளராக தேர்தலில் போட்டியிட்டு, வெற்றிபெற்றார்.

## குடும்பம்
இவர் மல்லிகா என்பவரை செப்டம்பர் 8, 1975 ஆம் ஆண்டு திருமணம் செய்து கொண்டார். இவர்களுக்கு இரு மகள்கள் உள்ளனர்.

## ஆதாரங்கள்

பகுப்பு:1944 பிறப்புகள்
பகுப்பு:2019 இறப்புகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:தஞ்சாவூர் மாவட்ட மக்கள்
குடுமியான்மலை சிகாகிரீசுவரர் கோவில்

**சிகாகிரீஷ்வரர் கோவில்** என்பது இந்தியாவிலுள்ள, தமிழ்நாடு மாநிலத்தின் புதுக்கோட்டை மாவட்டம், இலுப்பூர் வட்டம், குடுமியான்மலையில் அமைந்துள்ள சிவன் கோவிலாகும். இக்கோவிலின் மூலவர் சிகாநாதர் என அழைப்படுகிறார். இவருக்கு குடுமிநாதர் என்றொரு பெயரும் உண்டு. மூலவர்:
*சிகாநாதர்*, அம்பிகை பெயர்: *அகிலாண்டேஸ்வரி* மற்றும் இக்கோயிலின் புராண பெயர்*:திருநலக்குன்றம்* ஆகும்.

இக்கோயில் புதுக்கோட்டையிலிருந்து விராலிமலை செல்லும் சாலையில் 16 கிலோ மீட்டர் தொலைவில் உள்ளது இக்கோயில்.காலை 6 மணி முதல் 11 மணி வரையும், மாலை 4 மணி முதல் இரவு 8 மணி வரையும் திறந்திருக்கும். 
## நிர்வாகம்
இக்கோவில் இந்திய அரசின் தொல்பொருள் ஆய்வுத்துறையின் கீழ் செயல்பட்டு வருகிறது. 

## தெய்வங்கள்
இக்கோவிலில் சொர்ணாம்பிகை அம்மன், விநாயகர், ஹனுமன், தெட்சிணாமூர்த்தி, பைரவர், பெருமாள் மற்றும் மலையின் உச்சியில் முருகக்கடவுள் போன்ற தெய்வங்கள் உள்ளன.

## கோயில் பெருமைகள்
இக்கோயில் சிவாலயமாக இருந்தாலும் பெருமாளின் தசாவதார சிலைகள் தூண்களில் வடிக்கப்பட்டுள்ளது. அதிலும் குதிரையில் அமர்ந்துள்ள வீரனின் சிலை, கல்கி அவதாரம் என்றே கருதப்படுகிறது. ஒரு குதிரையில் இளைஞனும், மற்றொரு குதிரையில் முதியவர் ஒருவரும் உள்ளனர்.  கிபி பத்தாம் நூற்றாண்டில் இத்தலம் " திருநலக்குன்றம்' என்று அழைக்கப்பட்டது. சனீஸ்வரனால் சோதிக்கப்பட்ட நளன் இத்தலத்தில் வந்து சிகாநாதரை வணங்கி அருள்பெற்றான் என்று கர்ண பரம்பரைக் கதை கூறுகிறது.
பொதுவாக சிவாலயங்களில் துவார பாலகர்கள் கண்டிப்பான முகத்தோற்றத்துடன் கிழக்கு நோக்கி வாயில் காப்பார்கள். ஆனால் இக்கோயிலில் தெற்கும், வடக்குமாக நின்ற நிலையில் இரு துவாரபாலகர்கள் உள்ளனர். இவர்களில் ஒருவர் புன்னகை பூத்த நிலையிலும், மற்றொருவர் சற்றே கடுமையான முகத்தோடும் காணப்படுகின்றனர்.

இக்கோயில் தாயாரை *அகிலாண்டேஸ்வரி* என அழைக்கப்படுகிறாள். இக்கோயிலில் உமையாள்நாச்சி என்ற தேவதாசி, அம்மன் சன்னதி ஒன்றை கட்டினாள். அவளுக்கு *மலையமங்கை* என பெயர் சூட்டினாள். காலப்போக்கில் அது சவுந்தரநாயகி சன்னதியாக மாறியிருக்கக்கூடுமென தெரிகிறது

## இசைக் கல்வெட்டு

மகேந்திரவர்ம பல்லவனுடைய இசைக் கல்வெட்டு இக்கோயிலில் உள்ளது.  சரிகமபதநி குறித்த குறிப்புகள் இக்கல்வெட்டில் இடம்பெற்றுள்ளது.

## குடவரைக்கோவில்
மலையினைக் குடைந்து, குடவரைக் கோயில் அமைக்கப்பட்டுள்ளது. இக்குடவரை பல்லவர் காலத்தைச் சேர்ந்தது. இங்கு ஆயக்கலைகள் 63-ஐயும் விளக்கக்கூடிய கற்சிற்பங்கள் இக்கோவிலில் இடம் பெற்றுள்ளன.

## பங்குனி உத்திர திருவிழா
ஒவ்வோர் ஆண்டும் பங்குனி உத்திரத்தில் தெப்ப உற்சவத் திருவிழா நடைபெறுகிறது.

## மேற்கோள்கள்

பகுப்பு: துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள சிவன் கோயில்கள்
விலங்கியல் பெயரிடுதல்

விலங்கியல் பெயரிடுதல் வாயிலாக விலங்கியலாளர்கள் விலங்கின உயிர் பிரிவுகள் மற்றும் சிற்றினம் போன்றவை பற்றி தகவல்களை தங்களுக்குள் பதிர்ந்கொள்ள உதவுகிறது. 

விதிப்பிரிவு 1-ன் படி விலங்கின வகைப்பாட்டில் இயற்கையில் வாழுகிற மற்றும் மறைந்த விலங்கினங்களை வகைப்படுத்த விலங்கின பெயரிடுதல் முறை வழி வகுக்கிறது. பெயரிடுதலுக்கான மூன்று அடிப்படைத் தேவைகள் பின்வருமாறு. 

## தனித்தன்மை
ஒரு வகைப்பாட்டு அலகின் பெயர், ஒரு கோப்பின் குறியீட்டு எண் போன்றதாகும். அது அவ்வலகு பற்றிய தகவல்களை உடனடியாகப் பெறுவதற்கு உதவுகிறது. லின்னேயஸ் எழுதிய சிஸ்டமா நேச்சுரே என்ற நூலின் 10வது (1758) பதிப்பின் படி இருபெயரிட்டு முறையின் வழியாக சிறப்பினம் என்பது வகுக்கப்பட்டது. 

இரு பெயரிட்டு முறையின்படி ஒவ்வொரு உயிரினமும் தனது பெயரின் முதல் பகுதியில் பேரினத்தையும் இரண்டாம் பகதியில் சிற்றினத்தையும் கொண்டுள்ளன. 

சிற்றினப் பெயர் எந்த சூழ்நிலையிலும் இருமுறை அமையக் கூடாது. எடுத்துக்காட்டாக பேந்த்ரா லியோ, பேந்த்ரா டைகிரீஸ், பேந்த்ரா பார்டஸ் பேரின சிற்றினப் பெயர்களின் இணைப்பே பெயரின் சிறப்பாகும். 

## பெயரின் பொதுத்தன்மை
ஒரு விலங்கினத்தின் பெயரை எம்மொழிக்காரரும் அறிந்து கொள்ளும் வகையில் பன்னாட்டு ஒப்பந்தம் செய்யப்பட்டு இலத்தீன் மொழியை மட்டும் அறிவியல் மொழியாக ஏற்றுக் கொள்ளப்பட்டுள்ளது, இம்மொழி தற்போது பேச்சு வழக்கில் இல்லாத மொழியாகையால் புதுப்புது பெயர்கள் தோன்ற வாய்ப்பில்லை. அதனால் இம்மொழி அனைவராலும் ஏற்றுக் கொள்ளத் தக்க வகையில் அமைந்துள்ளது. 

விலங்கினப் பெயரிடுதலுக்காக யாரும் இலத்தீன் மொழியை கற்க வேண்டிய அவசியமில்லை. சூட்டப்பட்டுள்ள பெயரின் பின்பகுதியில் அஸ் ஆ என்சிஸ் போன்ற சில சிறிய இணைப்புகளைச் செய்வதன் வாயிலாக அப்பெயர் விதிகளுக்குட்பட்ட பெயராக ஏற்றுக் கொள்ளப்படும். 

பண்டைய அறிவியல் கண்டுபிடிப்புகளும் படைப்புகளும் இலத்தீன் மற்றும் கிரேக்க மொழிகளிலேய பதிவு செய்யப்பட்டமையால் இலத்தீன் மொழியைப் பயன்படுத்துவது சாலச் சிறந்ததாகும். பெயர்கள் இலத்தீன் மொழியில் வழங்கப்பட்டால் பண்டைய இலக்கியங்களோடு ஒப்பிட்டு பார்க்க ஏதுவாகும். 

## நிலைத்தன்மை
விலங்குகளின் பெயர்கள் இடத்திற்கு ஏற்றவாறும், காலத்திற்கு ஏற்றவாறும் அடிக்கடி மாறுமேயானால் அப்பெயர் பயனற்றதாகி விடும். மலும் ஒரு பொருளின் பெயரை அல்லது ஒரு உயிரினத்தின் பெயரை அடிக்கடி மாற்றும் போது பெரும் குழப்பமே விளையும். விலங்கினப்பெயர்களில் நிலைத்தன்மையை ஏற்படுத்தவே பன்னாட்டு விலங்கியல் பெயரிடல் முறைகள் உருவாக்கப்பட்டன. 

வகைப்பாட்டியலாளர்கள் ஒரு சிற்றினத்திற்கு பெயர் சூட்டும் முன்பு பன்னாட்டு விதிமுறைகளை கட்டாயம் படித்து அதனை தவறாமல் பின்பற்ற வேண்டும். வகைப்பாட்டியலாளர்களின் தவறுகள் காரணமாகவே விலங்கினப் பெயர்கள் மாறுதலுக்கு உள்ளாகின்றன. கடந்த 200 ஆண்டுகளில் பல பெயர் மாற்றங்கள் நிகழ்ந்துள்ளன. 

பன்னாட்டு விலங்கினப் பெயரிடுதல் விதிமுறைகள் அடிக்கடி விலங்கினப் பெயர்கள் மாற்றப்படாமம் அது தொடர்பான குழப்பங்கள் தோன்றாமலும் பாதுகாப்பாய் அமைகிறது.

பகுப்பு:வகைப்பாட்டியல்
பகுப்பு:ஒன்றிணைக்க வேண்டிய விலங்கியல் கட்டுரைகள்